Naude bro

Naude bro er en steinhvelvbro over Lillelv og markerer skillet mellom Asdal og Bjorbekk i Arendal kommune, tidligere Øyestad kommune.

Broen ble antagelig bygget i 1836. Den har et spenn på seks meter, og kjørebredde på 4,8 meter. Hvelvet er forsterket med betong, og det er også betong i føringsmuren, som er delvis gjenoppbygget rundt 1960–1970-tallet.

Veien over broa var en del av den Vestlandske hovedvei mellom Oslo og Stavanger frem til 1860-tallet. Idag heter veien  og fungerer som gang og sykkelsti.

Navnet kommer antageligvis ifra dialektordet naud (kveg), da det gikk kveg på stedet.

Kilder 
Statens vegvesen Aust-Agder: Vegminner i Aust-Agder, 2000

Eksterne lenker 
 Månedens kulturminne mars 2011: Naude bro hos Agderposten

Vestlandske hovedvei
Veibroer i Arendal
Steinhvelvbroer
Kulturminner i Arendal
Arendalsvassdraget
Broer åpnet på 1800-tallet
1836 i Norge
Byggverk fullført i 1836
Aust-Agders samferdselshistorie
Gamle veibroer i Norge